Tatoeba sentences — language code: yue
我想去法屬波利尼西亞旅行，包括埋大溪地同波拉波拉島。 我人生有一段時間，我學習過馬來語 - 波利尼西亞語，例如薩摩亞語、大溪地語、夏威夷語、印尼語、伊洛卡諾語等等。 我有個圖書館有佢哋。 我有南島血統。 有啲研究人員叫佢做「太陽牙」，而我亦有「西諾牙」同「歐牙」嘅祖先。
聚斂型思考係指一場諗嘢過程集中於諗出一個單一嘅答案嚟解答一條問題：喺呢種情況下，條問題有一個單一嘅「正確」答案，呢個答案係「最好最啱」嘅（或者最少諗嘢嗰個人係噉認為），而第啲答案冚唪唥都係「錯」－例子有典型測驗考試入面嗰啲選擇題噉，俾A、B、C、D四個選擇，當中得一個選擇算係正確答案會攞到分。
呢類思考睇重嘅係答問題嗰陣嘅速度同埋準確度，涉及個人運用熟識嘅技巧同提取啲用開嘅資訊，呢種思考方法通常都唔鼓勵創意，但喺日常生活當中好有用。
擴散型思考就唔同，指場諗嘢過程會探索好多唔同嘅可能答案：喺呢種情況下，條問題冇咩單一「正確」答案（或者最少諗嘢嗰個人係噉認為），諗嘢嗰個人可以諗到多個唔同嘅答案，當中可能某啲答案會比較能夠有效噉解答條問題，但唔會話得一個係明顯正確答案。
想像有個人俾人叫佢寫作寫篇短篇故仔出嚟，但唔指定個故仔實要係乜嘢樣，有好多個可能嘅答案（只要寫得夠好）都能夠達到令人滿意嘅結果－可能係一個講人工智能嘅科幻故仔又得、一個建基於希臘神話嘅奇幻故仔又得、一個講吸血鬼嘅恐怖故仔又得。如果畫做圖嘅話，就會好似下面幅圖噉，一個刺激（俾人要求佢諗答案）引致好多個唔同嘅可能答案。
亦都有心理學研究指，人同人之間喺聚斂型思考同擴散型思考上有個體差異－有啲人比較傾向用聚斂型思考，有啲人比較傾向用擴散型思考。創意需要嘅係兩種思考方式之間嘅平衡－個人要能夠擴散式噉諗一大拃可能嘅諗頭出嚟，然後聚斂式噉搵出「呢啲諗頭當中邊個最掂」。
想像人腦入面有個概念結合網絡，一個噉嘅網絡由四嚿元件組成埋一齊－兩個有某啲關係（例如係咁啱一齊出現）嘅 input 空間，Input space 1 同 Input space 2
一個通用空間，包含晒所有空間嘅共有結構；一個混成空間，由兩個輸入空間同通用空間嘅嘢結合成嘅諗頭。呢個新諗頭可能會有輸入唔具有嘅特性，例如由新諗頭度推想出嚟嘅內容，或者第啲類型嘅闡述。
輸入空間1係外科醫生（郁手做嘢嘅人）、手術刀（利器）同病人（俾人劏開，死咗）；輸入空間2係屠夫（郁手做嘢嘅人）、菜刀（利器）同牲畜（俾人劏開，死咗）；混成空間將兩個概念溝埋一齊，最後出咗句攞嚟鬧嗰位醫生嘅比喻（一件細創意）。
概念混成理論指出，噉嘅過程係創意以至文化演變嘅一大源頭：好多時人响諗嘢嗰陣，都會（例如）發覺某啲已知嘅概念之間有某啲共通點，跟住佢哋嘅腦會做概念混成，砌出新嘅諗頭－簡單嘅有好似上述例子噉嘅話語或者比喻。
如是者，隨住一個文化內部嘅諗頭互相碰撞，就會係噉產生新嘅諗頭。進階嘅概念混成理論仲有講到「唔同嘅概念可以透過多種唔同方式嚟混成」噉嘅諗法，可以用嚟解釋唔同型式嘅概念結合現象。
喺廿一世紀，對創意嘅研究屬心理學－尤其係認知心理學－嘅範疇，認知心理學家會用各種方法嚟量度創意（量度係科學方法嘅必要一環），然後再做統計分析睇吓創意會受咩因素影響，簡單例子有用心理測量設計、攞嚟量度創意嘅心理測驗，或者一啲標準化嘅測試用嚟量度一件產品嘅創意，再用統計相關睇吓「創意值」同啲咩變數有啦掕。
創意商數係預想中一啲由標準化測驗嗰度得出、用嚟量度創意嘅數值：認知心理學係科學，就要跟科學方法做嘢，所以要求研究者一定要用客觀嘅方法量度研究緊嘅變數。
喺廿一世紀初嘅認知心理學界，智商測驗係其中一種最出名嘅量度架生，簡化噉講智商測驗係要受試者答一拃反映智能嘅問題，睇吓每位受試者喺拃問題上嘅得分同平均得分爭幾遠－如果話一位受試者智商 係 100 分，即係話佢嘅得分啱啱好等如平均值，而如果話一位受試者智商係 130 分，意思就係話佢嘅得分啱啱比平均高兩個標準差咁多；有人主張，創意可以同樣噉用「喺多種用途實驗等嘅測驗上嘅得分，同平均爭幾遠」嚟得出一個商數－呢個商數就係創意商數。
响創意研究上，其中一種最出名嘅量度方法係所謂嘅多種用途實驗，做法如下：搵 n 個受試者返嚟，逐個逐個叫佢哋去實驗室度；到咗實驗室，就俾一件物體（例如一嚿磚頭）個受試者，要佢喺限時之內諗吓件物體有咩可能嘅功能，例如一嚿磚頭除咗可以攞嚟起建築物之外，仲可以攞嚟做武器，或者砸住張紙等張紙唔會俾風吹走
受試者講完佢諗到嗰啲用途之後，研究者就會搵一套標準化嘅方案嚟評估「創意有幾高」，包括：順暢度：諗到幾多種唔同用途；原創：諗到嘅用途有幾異於常人；彈性：諗到嘅用途跨越咗幾多個領域；闡述：對諗到嗰啲用途嘅描述有幾詳細；
跟住研究者得出「創意值」，就可以做統計分析睇吓創意值會受咩因素影響。呢個實驗法仲有多倫斯測驗等嘅變種，而且仲有研究者試過將呢啲測驗法配合人工智能技術嚟用，用教人工智能分析語言嘅技術嚟評估測驗得出嘅數據。
好似九點謎題噉嘅洞察力測驗亦都成日俾人攞嚟展示「喺個盒以外諗嘢」或者創意。九點謎題係噉嘅：家陣有九點（左圖），受試者要用支筆一嘢畫四條直線將九點連埋一齊，途中支筆唔可以離開張紙，而且支筆唔可以畫同一條線多過一次。
右圖係九點謎題嘅答案－事實表明，廿世紀嘅受試者好多時都諗住「啲線一定要喺嗰九點成嘅隱形正方形裏面」（盒），諗唔到呢個簡單嘅答案。
由廿世紀初以嚟，心理學家一路都好關注「智能同創意之間有咩啦掕」呢條問題。喺廿一世紀初嘅認知科學上，「智能」呢隻詞大致上可以定義做「一個個體感知同推斷資訊、將呢啲資訊儲起同化為知識、並且用知識適應環境嘅能力」。
原則上，創意係解決某啲問題嗰陣必要用到嘅一種資訊處理能力，所以理應會同智能有正相關，而事實係廿世紀尾至廿一世紀初好多份研究都表明，創意（用多種唔同方法量度）同智商－尤其係唔使靠知識嚟展示嘅智能－有顯著嘅正相關，當中啲統計相關數值由 .20 左右至去到成 .50 左右嘅都有。
個模型入面嘅每件因素反映咗一種認知能力，包括係音樂感、空間智能同言語智能呀噉，呢啲因素之間（簡化講）成正相關－其中一種能力高嘅人傾向第啲能力都高，但的確有啲人可能會淨係其中一種能力高嘅；而根據 CHC 理論，創意就係智能包含嘅其中一種能力（其中一個G）。
觀點 2 －智能係創意嘅其中一環：呢種觀點係將觀點 1 掉返轉，主張智能係創意嘅其中一個因素－創意並唔係一種單一嘅認知功能，而係涉及咗多種唔同嘅功能，包括係產生新諗頭嘅能力、辨識唔同諗頭「邊個啱用啲」嘅能力，而智能就主宰咗創意要用到嘅其中一啲功能，所以算係創意嘅一環。
觀點 3 －智能係創意嘅其中一個必要條件：有啲研究者主張，要展示出創意，個人嘅智能必需有返咁上下高先至得，智能唔夠高（過唔到門檻值）嘅話，個人嘅創意就展現唔到出嚟，但當一個人嘅智能過咗門檻值，智能就唔會再點影響佢嘅創意展現。
事實係有實證嘅研究發現，智商（一個反映智能嘅數值）同創意之間嘅關係會受制於「智商有幾高」－有好幾份研究都發現，喺一般人當中，智商同創意之間有幾強嘅正相關，相關喺 .20 至 .50（算係幾強）左右，但喺資優（IQ ≥ 130）嘅人當中兩者嘅相關會去到 0（冇相關）咁滯。
心理學家亦都相當關注「性格同創意之間有咩關係」呢條問題。性格泛指一啲描述人嘅行為、認知或者情緒嘅變數，會喺個體之間有差異，又會喺個體內部穩定，例如如果話一個人外向鍾意講嘢，意思即係話佢平均講嘢嘅量傾向高過其他人（個體間差異），而且佢响多數時間都會講嘢講得多（個體內穩定）。